Атанас Ботев

**Атанас Ботев** (, ) — македонски ликовен уметник.

## Животопис
Роден во Скопје, 1973. Дипломира на Факултетот за ликовни уметности во Скопје (графика и графички дизајн) во 1997. Магистрира на истиот факултет во 1999. Работи како раководител на Отвореното графичко студио при Музеј на Град Скопје. Работи во повеќе медиуми: сликарство, графика, цртеж, инсталација, перформанс.

Активен е и на полето на графичкиот дизајн: плакат за Скопски џез фестивал, 2005; обвивки за албумите на Пиколомини, Алек Пејовски и НАВ; поштенска марка - *100 години [[ФИФА]]*; плакат за документарниот филм *Ако никој не свири* во режија на Ѓорѓи Јаневски; бројни илустрации за детски списанија и книги. Објавувал стрипови и илустрации во списанијата *Лифт, Макстрип, Strip No Borders, Маргина*, Автор е на сторибордот за филмот *[[Тајната книга]]* во режија на Владо Цветановски, 2002.

## Творештво
Атанас Ботев е ангажиран автор кој совршено владее со сликарските техники. Ангажираноста и засегнатоста со општествените проблеми на глобален и локален план, како и критичкото преиспитување на општествените 
вредности во неговите дела, се одлики на неговото творештво. Според образованието графичар, Атанас Ботев поддеднакво владее со графиката, стрипот, цртежот, колажот, сликарските техники и концептуалната практика, до максимум експлоатирајќи ги и комбинирајќи ги нивните можности во рамките на постмодерниот дискурс и неговата автореферентност, наративност, фетишизам, симулација, мас-медиумска иконографија, јукстапозиција, суперреалност. Творештвото на Атанас Ботев е авторски одговор на агресијата на стварното. Неговите слики полемизираат со актуелните политички и културни состојби. Неговиот сликарски свет се конституира како резултанта на судирот меѓу две сили -дезинтеграцијата (политичка, културна, религиска, сексуална, национална...) и интеграцијата (глобализација, мултикултура, мултиконфесионалност, транссексуалност, Нов Светски поредок...).

### Изложби
Самостојни изложби:
*2014 - Цетиње, Црна Гора, Црногорска галерија на уметноста „Миодраг Дадо Ѓуриќ“
*2012 - Скопје, *Луцидно синестетички дијалог*, Галерија „Око“
*2010 - Скопје, *Deus Sex Machina*, Музеј на Град Скопје; Нирнберг, Германија, Der Kreis Gallery
*2008 - Скопје, Што не е деконструкција...?, Културно информативен центар                                                                                                                                                            
*2007 - Скопје, *An Apple a Day Keeps the Doctor Away*, Press to exit project space
*2006 - Њујорк, *Вид(ови)*, @MC Gallery#
*2005 - Скопје, Музеј на Град Скопје
*2003 - Скопје, *Вид(ови)*, Културен центар - Точка
*2000 - Скопје, Отворено графичко студио

Исто така, Ботев учествувал на бројни групни изложби во земјава и во странство.

### Награди
*2012 - Награда *Остен*, 40 Светска галерија на цртеж - *[[Остен]]*
*2006 - Годишна награда за млад ликовен уметник *Денес*
*2006 - Награда од спонзорите на *4 Меѓународен салон на стрип* Белград 
*1996 - Годишна награда на факултетот за ликовни уметности во Скопје
*1996 - Награда *26 Јули* од фондацијата на Франк Харкорд Манинг

## Работилници, artist in residence и симпозими
*2010 - На покана на Универзитетот од Чикаго учествува на симпозиум на тема: *New Histories of Modern Art – The Eastern Europian Avant – Gardes* 
*2009 - Работилница со Јута Бауер, Гете институт, Белград 
*2008 - Престојува во Санта Фе (Њу мексико) каде што започнува нов циклус на слики насловен Луцидно синестетички дијалог 
*2006 - Престој во Cite International des arts, Париз
*2006 - *YVAA (Young Visual Artist Award*),ISCP (International studio&curatorial program) artist in resident*, Њујорк

== Публикации / биографија ==
* *П(наводи)*, Отворено графичко студио, 2000 (брошура; Конча Пирковска)                                                                                                                
* *Комбинирање на клонираното*, (Форум, бр. 78,  2001, магазин; Зоран Бојаровски)                    
* *Телото мисли*, Отворено графичко студио, 2002 (каталог; Сузана Милевска, куратор)
* *Вид(ови)*, Културен центар Точка, 2003 (брошура; Сузана Милевска, куратор)
* *Стрип*, Томислав Османли (издавач: Култура, 2004)
* *Концептуализација на манифестното*, Музеј на Град Скопје, 2005 (каталог; [[Александар Станковски]])                                                                                                                                                   
* *7Биенале на млади уметници*, Музеј на современа уметност, 2005 (Големото стакло бр.19/20, 2005, списание за уметност; Ана Франговска)
* *Човекот што ги обединува спротивностите* (Неделно време, бр. 356, 2005, списание; Наташа Бунтевска)
* *Кулиси на зачудноста* (Форум, бр.33, 2006, магазин; Влатко Галевски)
* *Македонскиот стрип*, (Арт република бр.6, 2006, списание за уметност; Владимир Величковски)
* *Мала ноќна музика (и други цртачки ониризми и лудила)*, Мала станица-Национална галерија, 2006 (брошура; Никола Гелевски)
* *За современиот македонски стрип* (Стрипбурек, стрип списание, 2007; Иванка Апостолова)
* *За уметноста...и здравството* (Утрински весник, 2007; Златко Теодосиевски) 
* *Супер(х)ХЕРОС*, Мала станица -Национална галерија, 2008 (каталог; Соња Абаџиева, куратор) 
* *Уметноста во времето на телевизијата, билбордите и  тероризмот*, Културно информативен центар, 2008 (каталог, Соња Абаџиева) 
* *Уметничко-политичка контроверза со ефект*, (Време, 2008; Александра Бубевска)
* *Исповед низ алегории* (Вест, 2008, Соња Абаџиева)
* *Што не е деконструкција?*, (Дневник, 2008, Надица Смилевска) 
* *Уметност со став и  порака*, (Нова Македонија, 2008, Владимир Величковски) 
* *Ватра, Галерија Фонтикус (Хрватска)*, 2009 (ЦД-ром каталог; Еуген Борковски, куратор) 
* *Ликовната уметност на почвата на Македонија на XX век*, (Зборник на текстови; Издавач: МАНУ, 2009; Владимир Величковски)

== Наводи ==


== Надворешни врски ==

* *'Официјално мрежно место*'
* [http://www.youtube.com/watch?v=fyUyWnrnt2s Од националната ризница, македонско сликарство: Атанас Ботев] - краток документарен филм
* [http://star.vest.com.mk/default.asp?id=158113&idg=8&idb=2496&rubrika=Revija Уметникот Атанас Ботев во Санта Фе, Ново Мексико: Спокоен вестерн, зачинет со чили и отворен за сите уметности] - *Вест*, 10 ноември 2010 
* [http://www.culture.in.mk/story.asp?id=31748&rub=47 Ботев изложува дела во Германија]  - *Дневник*, 19 април 2010 (англиски, пренесено преку culture.in.mk)
* [http://www.novamakedonija.com.mk/NewsDetal.asp?vest=4910102896&id=16&prilog=0&setIzdanie=21954 Протестирам со уметничко дело, не со транспарент] - интервју во *Нова Македонија*, 9 април 2010
* [http://www.vecer.com.mk/?ItemID=2C94E62F4DAD134FB0201C5BF0FCB19E Сликарство со став и порака] - кон изложбата на Атанас Ботев во Културно-информативниот центар во Скопје, Владимир Величковски, *Вечер*, 3 мај 2008
* [http://utrinski.mk/?ItemID=420B18D97B0C53499E1AB7467AC9CB76 Транзициската реалност е податна за ангажирана уметност] - интервју во *Утрински весник*, 1 јуни 2007
* [http://www.presstoexit.org.mk/archive29/LectureAndPresentation/HTML_2007/AnApple.html Осврт кон изложбата *An Apple a Day Keeps the Doctor Away*] (англиски)
* [http://212.13.64.44/default.asp?ItemID=856E47FD21D86441B41DB41AEFFAAF30 За уметноста... и за здравството] - кон проектот на Атанас Ботев во Галеријата „Прес то егзит”, Златко Теодосиевски, *Утрински весник*, 25 мај 2007
* [http://www.scca.org.mk/DENES/DENES%202006/index2006.htm Осврт кон делото *WWW.MARKOS.COM*]  (англиски)
* [http://star.vest.com.mk/default.asp?id=119053&idg=6&idb=1799&rubrika=Kultura Атанас Ботев е прогласен за најдобар млад уметник] - *Вест'', 22 јуни 2006
* YVAA (англиски)

Категорија:Македонски сликари
Категорија:Македонски автори на стрипови
Категорија:Луѓе од Скопје